As aucas son de buen criar con pastura y verduras porque no son ni gota miradas con o que trasegan, medran rapedo, meten os uevos quasi en qualsiquier puesto, y a más son gregarias entre ellas con que se'n puede fer una buena trapada, y si se les ha feito conoixer no marchan luenyes d'a casa. A más, as fembras quan se meten luecas son mais devotismas, que defensarán a cobada con a vida si sienten que les cal fer-lo, y a más no s'aborrecen os uevos d'atros animals, con que fácil se las puede fer criar pollos d'atras aus de corral.